**Az előterjesztést megtárgyalta:**

 - Jogi és Társadalmi Kapcsolatok Bizottsága

 **A határozati javaslatot törvényességi**

 **szempontból megvizsgáltam:**

  **/: Dr. Károlyi Ákos :/**

 **jegyző**

**ELŐTERJESZTÉS**

**Szombathely Megyei Jogú Város Közgyűlésének**

**2017. április 27-i ülésére**

**Javaslat a Berzsenyi Dániel Megyei és Városi Könyvtár Alapító okiratának módosítására**

Az Egészségügyi és Kulturális Intézmények Gazdasági Ellátó Szervezete a TOP-6.5.1-15-SH1-2016-00005 jelű „Egészségügyi intézmények energetikai korszerűsítése” c. projekt felhívására pályázatot kíván benyújtani. Sikeres elbírálás esetén felújításra kerül a Jáki út 35. számú épület, amelyben a Berzsenyi Dániel Megyei és Városi Könyvtár (a továbbiakban: Könyvtár) fiókkönyvtára is működik. A Könyvtár Alapító okiratában azonban a telephely címe tévesen (Jáki u. 33/a.) szerepel.

Az ingatlan-nyilvántartás adatai alapján az ingatlan természetbeni címe Szombathely, Jáki út 35., amelyet a tulajdoni lap, valamint a térképmásolat is alátámaszt.

Fentiek miatt a Könyvtár Alapító okiratának módosítása szükséges. A Könyvtár Módosító okiratát az előterjesztés 1. számú, a módosítással egységes szerkezetbe foglalt Alapító okiratát a 2. számú, a tulajdoni lapot a 3. számú, a térképmásolatot a 4. számú melléklet tartalmazza.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

Szombathely, 2017. április „ ”

  **/: Dr. Puskás Tivadar :/**

# **HATÁROZATI JAVASLAT**

**…../2017. (IV. 27.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. § alapján a Berzsenyi Dániel Megyei és Városi Könyvtár Módosító okiratát az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt dokumentum aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

 2017. május 5. /a 2. pont vonatkozásában/